পরদিন আরো একটি কোরাইশ বাহিনীর নজরে পড়লো মুসলমানদের তাঁবু। তারা নিরাপদ দূরত্ব রেখে তাঁবুর চারদিকে চক্কর দিল। এরপর শিকারি বিড়ালের মতোই ওঁৎ পেতে অপেক্ষা করতে শুরু করলো। দলটি থেকে একজন বীর যোদ্ধা আরো কাছ থেকে মুসলমানদের অবস্থা দেখার জন্য পায়ে পায়ে এগিয়ে গেল, কিন্তু টহল বাহিনীর হাতে ধরা পড়ে গেল সে। তাকে কমান্ডারের কাছে নেয়া হলে কমান্ডার বলল, ‘একে ছেড়ে দাও। আমরা এখানে লড়াই করার জন্য আসিনি। লড়াই করতে চাইলে এদের কেউ প্রাণ নিয়ে পালাতে পারতো না।’